

Reglugerð um breytingu á reglugerð nr. 442/2024 um skiptingu kostnaðar milli ríkis og sveitarfélaga í kosningum.


1. gr.

7. gr. reglugerðarinnar orðast svo:

Fjárframlag ríkissjóðs til sveitarfélaga.
Við alþingiskosningar, forsetakjör og þjóðaratkvæðagreiðslur skal ríkissjóður greiða sveitarfélögum sérstakt fjárframlag vegna verkefna þeirra við framkvæmd kosninganna eins og hér greinir:
a. Greiða skal þeim sveitarfélögum þar sem kjósendur á kjörskrá eru 299 eða færri 825.000 kr. 
b. Greiða skal þeim sveitarfélögum þar sem kjósendur á kjörskrá eru 300 eða fleiri 1.650.000 kr. 
c. Að auki skal greiða hverju sveitarfélagi þar sem kjósendur á kjörskrá eru 1000 eða fleiri 1.337 kr. fyrir hvern kjósanda umfram 1000. 
d. Greiða skal hverju sveitarfélagi þar sem eru fleiri en einn byggðakjarni, með 100 íbúum eða fleiri, 825.000 kr. fyrir hvern byggðakjarna umfram einn. Byggðakjarnar skulu ákvarðaðir í samræmi við útgáfu Hagstofu Íslands á mannfjölda í byggðakjörnum 1. janúar á kosningaári.
Fjárframlag samkvæmt a.-c. lið 1. mgr. tekur mið af fjölda kjósenda á kjörskrá á viðmiðunardegi hennar. 
Fjárhæðir fylgja vísitölu neysluverðs og miðast við vísitölu fyrir janúar á kosningaári. 

2. gr.

2. málsl. 2. mgr. 8. gr. fellur brott.

3. gr.
Gildistaka.
Reglugerð þessi er sett með heimild í 139. gr. kosningalaga nr. 112/2021 og tekur þegar gildi.
